फुटबॉल मैदान में संथाली ड्रामा का हुआ आयोजन
एकताक्लब भुरकुण्डवा के सौजन्य से भुरकुण्डवा फुटबॉल मैदान में शनिवार की रात्रि संथाली ड्रामा का आयोजन हुआ। इसका उद्घाटन बड़कागांव प्रमुख राजमुनी देवी पोटंगा पंचायत की मुखिया पारो देवी ने संयुक्त रूप से विधिवत फीता काट कर किया। मौके पर उन्होंने कहा कि झारखंड की सभ्यता और संस्कृति निराली है। संथाली ड्रामा बंगाल की पुरूलिया से आए कलाकारों ने किया। संथाली ड्रामा के माध्यम से संथालियों को शराब नहीं पीना, पारिवारिक मतभेद कैसे होता है आदि के बारे में बताया। ड्रामा रातभर चलाकर कलाकारों ने संथाली दर्शकों का मन मोह लिया। इस दौरान भारी भीड़ उमड़ी रही। मौके पर सोनाराम मांझी, सूरज बेसरा, बिनोद हेम्ब्रोम, आनंद बेसरा, हाकिम मांझी, राम बेसरा, संजय सोरेन, धर्मदेव करमाली, विश्वनाथ मांझी मौजूद थे।
bho_Deva hin_Deva